CELEX: 32016D1359
Language: et
Date: 2016-08-08 00:00:00
Title: Komisjoni rakendusotsus (EL) 2016/1359, 8. august 2016, millega muudetakse rakendusotsust 2012/270/EL organismide Epitrix cucumeris (Harris), Epitrix similaris (Gentner), Epitrix subcrinita (Lec.) ja Epitrix tuberis (Gentner) liitu sissetoomise ja seal levimise vastu võetavate erakorraliste meetmete kohta (teatavaks tehtud numbri C(2016) 5038 all)

10.8.2016   
            
            
               ET
            
            
               Euroopa Liidu Teataja
            
            
               L 215/29
            
         KOMISJONI RAKENDUSOTSUS (EL) 2016/1359,
   8. august 2016,
   millega muudetakse rakendusotsust 2012/270/EL organismide Epitrix cucumeris (Harris), Epitrix similaris (Gentner), Epitrix subcrinita (Lec.) ja Epitrix tuberis (Gentner) liitu sissetoomise ja seal levimise vastu võetavate erakorraliste meetmete kohta
   
      
         (teatavaks tehtud numbri C(2016) 5038 all)
      
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta (1), eriti selle artikli 16 lõike 3 neljandat lauset,
   ning arvestades järgmist:
   
               (1)
            
            
               Komisjoni rakendusotsusega 2012/270/EL (2) kehtestati erakorralised meetmed, et hoida ära organismide Epitrix cucumeris, Epitrix similaris, Epitrix subcrinita ja Epitrix tuberis, mis ei olnud kahjulike organismidena loetletud direktiivi 2000/29/EÜ I ja II lisas, liitu sissetoomine ja seal levimine.
            
         
               (2)
            
            
               Pärast komisjoni rakendusotsuse 2014/679/EL (3) (millega muudetakse rakendusotsust 2012/270/EL) vastuvõtmist ilmnes Hispaania riikliku referentlaboratooriumi ametlikust laboriaruandest, mis põhines M. J. Orlova-Bienkowskaja teadusartiklil (4), et organismi Epitrix similaris (Gentner) määratlus oli ekslik. Kõnealune organism oleks tulnud määratleda hoopis organismina Epitrix papa sp. n. Hispaania ja Portugali esitatud värskeima teabe kohaselt on kindlaks tehtud, et teatavates piirkondades kartuleid kahjustav organism, mida varem määratleti organismina Epitrix similaris (Gentner), määratletakse nüüd organismina Epitrix papa sp. n. Täiendavat kinnitust on leidnud asjaolu, et liidu territooriumil ei ole kunagi avastatud organismi Epitrix similaris (Gentner) esinemist. Seepärast ei tuleks rakendusotsusega 2012/270/EL enam käsitleda organismi Epitrix similaris (Gentner), vaid kahjulikku organismi Epitrix papa sp. n.
            
         
               (3)
            
            
               Pärast rakendusotsuse 2014/679/EL (millega muudetakse rakendusotsust 2012/270/EL) vastuvõtmist on Hispaania ja Portugali kogemused näidanud, et liidu territooriumi tulemusliku kaitse tagamiseks tuleks kehtestada nakatunud vööndi ümber loodava puhvervööndi laiuseks vähemalt 500 meetrit.
            
         
               (4)
            
            
               Seega tuleks rakendusotsust 2012/270/EL vastavalt muuta.
            
         
               (5)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsuse 2012/270/EL muudatused
   Rakendusotsust 2012/270/EL muudetakse järgmiselt:
   
               1)
            
            
               pealkirjas asendatakse sõnad „Epitrix similaris (Gentner)“ sõnadega „Epitrix papa sp. n.“;
            
         
               2)
            
            
               artiklis 1 asendatakse sõnad „Epitrix similaris (Gentner)“ sõnadega „Epitrix papa sp. n.“;
            
         
               3)
            
            
               II lisa 1. jao punkti 1 alapunkt b asendatakse järgmisega:
               
                           „b)
                        
                        
                           puhvervöönd, mis ulatub vähemalt 500 meetri raadiuses ümber nakatunud vööndi; kui osa põldu jääb sellesse raadiusesse, peab kogu põld olema puhvervööndi osa.“
                        
                     
         Artikkel 2
   Adressaadid
   Käesolev otsus on adresseeritud liikmesriikidele.
   
      Brüssel, 8. august 2016
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 169, 10.7.2000, lk 1.
   
      (2)  Komisjoni 16. mai 2012. aasta rakendusotsus 2012/270/EL organismide Epitrix cucumeris (Harris), Epitrix similaris (Gentner), Epitrix subcrinita (Lec.) ja Epitrix tuberis (Gentner) liitu sissetoomise ja seal levimise vastu võetavate erakorraliste meetmete kohta (ELT L 132, 23.5.2012, lk 18).
   
      (3)  Komisjoni 25. septembri 2014. aasta rakendusotsus 2014/679/EL, millega muudetakse rakendusotsust 2012/270/EL selle kohaldamisaja osas ja seoses piiritletud aladelt pärinevate kartulimugulate veoga pakendamiskohta, tõkestamaks organismide Epitrix cucumeris (Harris), Epitrix similaris (Gentner), Epitrix subcrinita (Lec.) ja Epitrix tuberis (Gentner) levikut liidus (ELT L 283, 27.9.2014, lk 61).
   
      (4)  http://www.eje.cz/artkey/eje-201504-0028_epitrix_papa_sp_n_coleoptera_chrysomelidae_galerucinae_alticini_previously_misidentified_as_epitrix_sim.php